CELEX: C2007/315/27
Language: el
Date: 2007-12-22 00:00:00
Title: Υπόθεση C-240/06: Απόφαση του Δικαστηρίου (πρώτο τμήμα) της 25ης Οκτωβρίου 2007 (αίτηση του Korkein hallinto-oikeus, Φινλανδία, για την έκδοση προδικαστικής αποφάσεως) — Διαδικασία κινηθείσα από την Fortum Project Finance SA (Άρθρο 56, παράγραφος 1, ΕΚ — Οδηγία 69/335/ΕΟΚ — Άρθρο 12, παράγραφος 1, στοιχεία α' και γ' — Παρέκκλιση από την απαγόρευση διπλής φορολογήσεως των εισφορών — Εισφορά, συνιστάμενη σε μετοχές, σε εταιρία εγκατεστημένη σε άλλο κράτος μέλος — Ανταλλαγή μετοχών — Φόρος μεταβιβάσεως αγαθών)

22.12.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 315/17
            
         Απόφαση του Δικαστηρίου (πρώτο τμήμα) της 25ης Οκτωβρίου 2007 (αίτηση του Korkein hallinto-oikeus, Φινλανδία, για την έκδοση προδικαστικής αποφάσεως) — Διαδικασία κινηθείσα από την Fortum Project Finance SA
   (Υπόθεση C-240/06) (1)
   
   (Άρθρο 56, παράγραφος 1, ΕΚ - Οδηγία 69/335/ΕΟΚ - Άρθρο 12, παράγραφος 1, στοιχεία α' και γ' - Παρέκκλιση από την απαγόρευση διπλής φορολογήσεως των εισφορών - Εισφορά, συνιστάμενη σε μετοχές, σε εταιρία εγκατεστημένη σε άλλο κράτος μέλος - Ανταλλαγή μετοχών - Φόρος μεταβιβάσεως αγαθών)
   (2007/C 315/27)
   Γλώσσα διαδικασίας: η φινλανδική
   Αιτούν δικαστήριο
   Korkein hallinto-oikeus
   Διάδικοι στην υπόθεση της κύριας δίκης
   Fortum Project Finance SA
   Αντικείμενο της υποθέσεως
   Προδικαστική — Korkein hallinto-oikeus — Ερμηνεία του άρθρου 56 ΕΚ και του άρθρου 12, παράγραφος 1, στοιχείο γ', της οδηγίας 69/335 του Συμβουλίου, της 17ης Ιουλίου 1969, περί των εμμέσων φόρων των επιβαλλομένων επί των συγκεντρώσεων κεφαλαίων (ΕΕ ειδ. έκδ. 09/001, σ. 20) — Παρέκκλιση από την απαγόρευση διπλής φορολογήσεως της εισφοράς σε εταιρία — Εισφορά, με τη μορφή παραχωρήσεως μετοχών, σε εταιρία εγκατεστημένη σε άλλο κράτος μέλος —Φόρος επί της παραχωρήσεως των μετοχών
   Διατακτικό της αποφάσεως
   Η οδηγία 69/335/ΕΟΚ του Συμβουλίου, της 17ης Ιουλίου 1969, περί των εμμέσων φόρων των επιβαλλομένων επί των συγκεντρώσεων κεφαλαίων, όπως τροποποιήθηκε με την οδηγία 85/303/ΕΟΚ του Συμβουλίου, της 10ης Ιουνίου 1985, πρέπει να ερμηνευθεί υπό την έννοια ότι το άρθρο 12, παράγραφος 1, στοιχείο γ', δεν εφαρμόζεται στην επιβολή ενός φόρου, όπως ο φινλανδικός φόρος μεταβιβάσεως αγαθών (varainsiirtovero), όταν μεταβιβάζονται κινητές αξίες ως εισφορά σε κεφαλαιουχική εταιρία, η οποία παραδίδει νέες δικές της μετοχές ως αντάλλαγμα για την εν λόγω μεταβίβαση. Η επιβολή του φόρου αυτού επιτρέπεται από το άρθρο 12, παράγραφος 1, στοιχείο α', της οδηγίας αυτής.
   
      (1)  ΕΕ C 178 της 29.7.2006.